**22.07.2024**

**COMUNICAT DE PRESĂ**

**0,43% - rata şomajului la nivelul județului Ilfov la finalul lunii iunie 2024**

La finalul lunii iunie 2024, în evidențele Agenției Județene pentru Ocuparea Forței de Muncă Ilfov erau înregistrați 883 de șomeri, dintre care 570 de femei, rezultând o rată a șomajului de 0,43%.

 Din totalul șomerilor înregistrați în evidențele A.J.O.F.M. Ilfov la finalul lunii iunie 2024, 397 de persoane beneficiază de indemnizaţie de şomaj, iar 486 sunt înregistrate ca șomeri neindemnizați.

 Clasificarea șomerilor în funcție de mediul de rezidenţă indică faptul că 231 de șomeri provin din mediul urban, iar 652 provin din mediul rural.

 În funcție de grupa de vârstă din care fac parte, șomerii sunt repartizați astfel: 36 de persoane fac parte din grupa de vârstă sub 25 de ani, 42 de persoane din grupa de vârstă 25-29 de ani, 188 de persoane din grupa de vârstă 30-39 de ani, 233 de persoane din grupa de vârstă 40-49 de ani, 184 de persoane din grupa de vârstă 50-55 de ani și 200 de persoane din grupa de vârstă peste 55 de ani.

 Din punctul de vedere al repartizării pe niveluri de instruire, ponderea cea mai mare o au șomerii cu studii primare, gimnaziale și profesionale (621 de persoane), urmați de șomerii cu studii liceale și postliceale (157 de persoane) și de cei cu studii superioare (105 persoane).

**Compartimentul Comunicare**

**A.J.O.F.M. Ilfov**